**ELŐTERJESZTÉS**

**Szombathely Megyei Jogú Város Közgyűlése**

**Gazdasági és Városstratégiai Bizottságának 2015. október 19-i,**

**Jogi és Társadalmi Kapcsolatok Bizottságának 2015.október 20-i,**

**Oktatási és Szociális Bizottságának 2015.október 20-i,**

**Egészségügyi Szakmai Bizottságának 2015.október 21-i,**

**ülésére**

**Javaslat költségvetési intézmények Szervezeti és Működési Szabályzatának véleményezésére**

Az államháztartásról szóló 2011. évi CXCV. törvény (a továbbiakban: Áht.) 10. § (4a) bekezdésének rendelkezése alapján a 100 főt el nem érő éves átlagos statisztikai állományi létszámmal rendelkező költségvetési intézmények gazdasági feladatait az önkormányzati hivatal, vagy az önkormányzat döntése alapján meghatározott, az irányítása alá tartozó más költségvetési szerv láthatja el.

Szombathely Megyei Jogú Város Közgyűlése fenti rendelkezésére tekintettel a 2015. február havi ülésén arról döntött, hogy AGORA Szombathelyi Kulturális Központ, a Mesebolt Bábszínház, a Berzsenyi Dániel Megyei és Városi Könyvtár, a Savaria Szimfonikus Zenekar, valamint a Szombathely Városi gazdasági feladatait 2015. április 1. napjától a Szombathelyi Egészségügyi és Kulturális GESZ látja el. A Közgyűlés az 59/2015. (II.26.) Kgy. számú határozatában arról is rendelkezett, hogy az érintett intézmények a 2015. október havi Közgyűlés időpontjáig készítsék el a döntésnek megfelelő Szervezeti és Működési Szabályzatuk (a továbbiakban: SzMSz) módosítását, és küldjék meg jóváhagyásra.

A Közgyűlés határozata alapján az intézmények felülvizsgálták, és jóváhagyás céljából megküldték Szervezeti és Működési Szabályzataikat. Az

* AGORA Szombathelyi Kulturális Központ SzMSz-e az előterjesztés 1. számú mellékletét,
* a Mesebolt Bábszínház SzMSz-e az előterjesztés 2. számú mellékletét,
* a Berzsenyi Dániel Megyei és Városi Könyvtár SzMSz-e az előterjesztés 3. számú mellékletét,
* a Savaria Szimfonikus Zenekar SzMSz-e az előterjesztés 4. számú mellékletét,
* a Szombathelyi Egészségügyi és Kulturális GESZ SzMSz-e az előterjesztés 5. számú mellékletét,
* a Szombathely Városi Vásárcsarnok SzMSz-e az előterjesztés 6. számú mellékletét

képezi.

A fenti intézményeken kívül a Szombathelyi Köznevelési GAMESZ is módosítani kívánja SzMSz-ét, amely az előterjesztés 7. számú mellékletét képezi.

A Szervezeti és Működési Szabályzatok terjedelmükre tekintettel csak elektronikus formában kerülnek kiküldésre, melyek elérhetősége: [www.szombathely.hu/Közgyűlés/E-Közgyűlés /](http://www.szombathely.hu/Közgyűlés/E-Közgyűlés%20/) 2015.

Az államháztartásról szóló 2011. évi CXCV. törvény (a továbbiakban: Áht.) 9. §-a alapján a költségvetési szerv szervezeti és működési szabályzatának jóváhagyása – ha törvény eltérően nem rendelkezik – az irányító szerv hatáskörébe tartozik.

A szervezeti és működési szabályzat a költségvetési szerv szervezetét, feladatai ellátásának részletes belső rendjét és módját állapítja meg. Az államháztartásról szóló törvény végrehajtásáról rendelkező 368/2011. (XII. 31.) Korm. rendelet (a továbbiakban: Ávr.) 13. § (1) bekezdése alapján a költségvetési szerv szervezeti és működési szabályzatának az alábbiakat kell tartalmaznia:

* a költségvetési szerv alapításáról szóló jogszabály teljes megjelölését, ha a költségvetési szerv alapításáról jogszabály rendelkezett,
* a költségvetési szerv alapító okiratának keltét, számát, az alapítás időpontját,
* az ellátandó, és a kormányzati funkció szerint besorolt alaptevékenységek, rendszeresen ellátott vállalkozási tevékenységek megjelölését,
* azon gazdálkodó szervezetek részletes felsorolását, amelyek tekintetében a költségvetési szerv alapítói, tulajdonosi (tagsági, részvényesi) jogokat gyakorol,
* a szervezeti felépítést és a működés rendjét, a szervezeti egységek - ezen belül a gazdasági szervezet - megnevezését, feladatait, a költségvetési szerv szervezeti ábráját,
* azon ügyköröket, amelyek során a szervezeti egységek vezetői a költségvetési szerv képviselőjeként járhatnak el,
* a szervezeti és működési szabályzatban nevesített munkakörökhöz tartozó feladat- és hatásköröket, a hatáskörök gyakorlásának módját, a helyettesítés rendjét (ideértve - a költségvetési szerv vezetőjének és gazdasági vezetőjének akadályoztatása esetén vagy ha a tisztség ideiglenesen nincs betöltve - az általános helyettesítés rendjét), az ezekhez kapcsolódó felelősségi szabályokat,
* jogszabályban meghatározott kivétellel a munkáltatói jogok gyakorlásának - ideértve az átruházott munkáltatói jogokat is - rendjét, és
* azoknak a költségvetési szerveknek a felsorolását, amelyek meghatározott gazdasági feladatait a költségvetési szerv ellátja.

Előzőeken túlmenően az egyes vagyonnyilatkozat-tételi kötelezettségekrőlszóló 2007. évi CLII. törvény 4. §-a alapján a költségvetési szerv szervezeti és működési szabályzatában kell feltüntetni a vagyonnyilatkozat tételre kötelezett személyek körét.

Tájékoztatom a Tisztelt Bizottságot, hogy az intézmények által benyújtott Szervezeti és Működési Szabályzatok tartalmazzák az Ávr.-ben valamint az egyes vagyonnyilatkozat-tételi kötelezettségekrőlszóló 2007. évi CLII. törvényben meghatározott rendelkezéseket.

Az **AGORA Szombathelyi Kulturális Központ** a gazdasági szervezet megszűnése, és az AGORA pályázatban foglaltak előírások figyelembe vételével átszervezte a feladatellátást, és módosította szervezeti felépítését.

A **Mesebolt Bábszínházban** a gazdasági feladatok GESZ-hez kerülése kapcsán megszűnt egy pénzügyi állás valamint a gazdasági vezetői munkakör. Az intézményben a GESZ részére átadásra kerülő bizonylatokhoz kapcsolódó adminisztrációs feladatokat a gazdasági menedzser és produkciós látja el.

A **Berzsenyi Dániel Megyei és Városi Könyvtár** a gazdasági szervezet megszűnésével összefüggésben módosította az intézmény szervezeti felépítését, az üzemeltetéssel összefüggő feladatok irányítása, koordinálása az intézmény igazgatójához került.

A **Savaria Szimfonikus Zenekarnál** a gazdasági szervezet megszűnésével egy gazdasági vezetői, és két ügyintézői álláshely került megszüntetésre. Az intézmény SzMSz-ében a gazdasági szervezettel, gazdasági vezetővel kapcsolatos rendelkezések törlésre kerültek.

A **Szombathelyi Egészségügyi és Kulturális GESZ** szervezeti és működési szabályzata kiegészítésre került a Közgyűlés döntése alapján „hozzá rendelt” intézmények vonatkozásában ellátandó feladatokkal. Az intézmény a megnövekedett feladatokkal összefüggésben új szervezeti struktúrát alakított ki.

A **Szombathely Városi Vásárcsarnokban** a gazdasági feladatátadás következtében a gazdasági vezetői munkakör, illetve nyugdíjazás miatt a piacfelügyelői jogviszony megszűnt, így az átruházott jogkörök és felelős helyettesítés biztosítása érdekében szükségessé vált a Vásárcsarnok Szervezeti és Működési Szabályzatának felülvizsgálata.

A **Szombathelyi Köznevelési GAMESZ** látja el az Önkormányzat által fenntartott óvodák, a Klebelsberg Intézményfenntartó Központ (a továbbiakban: KLIK) által fenntartott általános iskolák, és a KLIK, valamint a 2015. július 1. napjával megalakult Szakképzési Centrumok fenntartásában lévő szombathelyi középiskolák élelmezéssel kapcsolatos pénzügyi, adminisztrációs feladatait. A feladatokat 2015. szeptemberében egy új szervezeti egység, az Étkezési Csoport koordinálja. Előzőeken túlmenően 2015. július 1. napjával újabb intézmények vonatkozásában lát el a GAMESZ működtetői feladatokat. Előzőekre tekintettel kezdeményezte az intézmény SzmSz-ének felülvizsgálatát.

Tájékoztatom a Tisztelt Bizottságot, hogy Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) sz. Önkormányzati rendeletének 70. § (5) bekezdése arról rendelkezik, hogy azon költségvetési szervek esetén, ahol törvény a fenntartó hatáskörébe utalja szervezeti és működési szabályzat, vagy más intézményi működést szabályozó dokumentum elfogadását – a feladatkör szerint illetékes bizottság előzetes véleménye kikérését követően – a polgármester jogosult annak jóváhagyására.

Fentiekre tekintettel kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

Szombathely, 2015. október „ ”

**/: Koczka Tibor :/**

**I.**

**HATÁROZATI JAVASLAT**

**…./2015. (X..) ………. határozat**

A Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) sz. Önkormányzati rendelete 70. § (5) bekezdése alapján az Agora Szombathelyi Kulturális Központ Szervezeti és Működési Szabályzatát az előterjesztés 1. számú melléklete szerinti tartalommal jóváhagyásra javasolja a Polgármesternek.

**Felelős:** Koczka Tibor alpolgármester

a Bizottság elnöke

(A végrehajtás előkészítéséért:

dr. Bencsics Enikő, az Egészségügyi és Közszolgálati Osztály Vezetője)

**Határidő:** azonnal

**II.**

**HATÁROZATI JAVASLAT**

**…./2015. (X..) ………. határozat**

A Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) sz. Önkormányzati rendelete 70. § (5) bekezdése alapján a Mesebolt Bábszínház Szervezeti és Működési Szabályzatát az előterjesztés 2. számú melléklete szerinti tartalommal jóváhagyásra javasolja a Polgármesternek.

**Felelős:** Koczka Tibor alpolgármester

a Bizottság elnöke

(A végrehajtás előkészítéséért:

dr. Bencsics Enikő, az Egészségügyi és Közszolgálati Osztály Vezetője)

**Határidő:** azonnal

**III.**

**HATÁROZATI JAVASLAT**

**…./2015. (X..) ………. határozat**

A Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) sz. Önkormányzati rendelete 70. § (5) bekezdése alapján a Berzsenyi Dániel Megyei és Városi Könyvtár Szervezeti és Működési Szabályzatát az előterjesztés 3. számú melléklete szerinti tartalommal jóváhagyásra javasolja a Polgármesternek.

**Felelős:** Koczka Tibor alpolgármester

a Bizottság elnöke

(A végrehajtás előkészítéséért:

dr. Bencsics Enikő, az Egészségügyi és Közszolgálati Osztály Vezetője)

**Határidő:** azonnal

**IV.**

**HATÁROZATI JAVASLAT**

**…./2015. (X..) ………. határozat**

A Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) sz. Önkormányzati rendelete 70. § (5) bekezdése alapján a Savaria Szimfonikus Zenekar Szervezeti és Működési Szabályzatát az előterjesztés 4. számú melléklete szerinti tartalommal jóváhagyásra javasolja a Polgármesternek.

**Felelős:** Koczka Tibor alpolgármester

a Bizottság elnöke

(A végrehajtás előkészítéséért:

dr. Bencsics Enikő, az Egészségügyi és Közszolgálati Osztály Vezetője)

**Határidő:** azonnal

**V.**

**HATÁROZATI JAVASLAT**

**…./2015. (X..) ………. határozat**

A Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) sz. Önkormányzati rendelete 70. § (5) bekezdése alapján a Szombathelyi Egészségügyi és Kulturális GESZ Szervezeti és Működési Szabályzatát az előterjesztés 5. számú melléklete szerinti tartalommal jóváhagyásra javasolja a Polgármesternek.

**Felelős:** Koczka Tibor alpolgármester

a Bizottság elnöke

(A végrehajtás előkészítéséért:

dr. Bencsics Enikő, az Egészségügyi és Közszolgálati Osztály Vezetője)

**Határidő:** azonnal

**VI.**

**HATÁROZATI JAVASLAT**

**…./2015. (X..) ………. határozat**

A Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) sz. Önkormányzati rendelete 70. § (5) bekezdése alapján a Szombathely Városi Vásárcsarnok Szervezeti és Működési Szabályzatát az előterjesztés 6. számú melléklete szerinti tartalommal jóváhagyásra javasolja a Polgármesternek.

**Felelős:** Koczka Tibor alpolgármester

a Bizottság elnöke

(A végrehajtás előkészítéséért:

a Jogi, Képviselői és Hatósági Osztály vezetője)

**Határidő:** azonnal

**VII.**

**HATÁROZATI JAVASLAT**

**…./2015. (X..) ………. határozat**

A Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) sz. Önkormányzati rendelete 70. § (5) bekezdése alapján a Szombathelyi Köznevelési GAMESZ Szervezeti és Működési Szabályzatát az előterjesztés 7. számú melléklete szerinti tartalommal jóváhagyásra javasolja a Polgármesternek.

**Felelős:** Koczka Tibor alpolgármester

a Bizottság elnöke

(A végrehajtás előkészítéséért:

dr. Bencsics Enikő, az Egészségügyi és Közszolgálati Osztály Vezetője)

**Határidő:** azonnal